વિષમ પરિસ્થિતિઓમાં સમય ધીમો પડી જાય છે એના અનુભવમાં આ ‘વેલકમ ટુ કરાચી’ના સેકન્ડ હાફમાં પાકિસ્તાની ઘૂસણખોરોની જેમ ઘૂસી આવતાં ગીતો ઑર ઉમેરો કરે છે. ત્યાં કોઈ કારણ વગર અચાનક ટૅલન્ટેડ ઍક્ટર પવન મલ્હોત્રા ફૂટી નીકળે છે અને એટલી જ ઝડપથી પાછો ગાયબ થઈ જાય છે. કદાચ હીરોલોગની હસાવવાની કાબેલિયત પર શંકા હોય કે કેમ, પણ પત્રકાર દીપક ચૌરસિયા પણ ન્યુઝ-ઍન્કર તરીકે યથાશક્તિ કૉમેડી કરવાનો (નિષ્ફળ) પ્રયાસ કરે છે.